《答钱山人惟实》
明代·童佩

论交不是路歧情，青眼争随杨柳生。故国年华花一树，贫家尊俎酒三行。

石边流水原无味，门外青山岂必名。却恐君归近城郭，倘将诗句落公卿。

作者简介：浙江龙游人，字子鸣，一字少瑜。世为书商，好读书，能诗。尝问学于归有光。善考订书画、金石、鼎彝，藏书数万卷，手自勘雠。卒年五十四。有《童子鸣集》。